《州学遇刘元煇胡子游二首》
元代·方回

五十年前幼学儿，读书窗下此从师。
前修何限惊埋没，往事无踪隔乱离。
蝉挟晚风穿故阁，蜗凭宿雨蛀残碑。
谁怜昔日垂髫友，白首相逢共赋诗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。